আসলে নিজেও কোনওদিন ভাবেননি যে বাংলায় গান গাইতে পারবেন!
মা মধু চোপড়ার বেশিরভাগ সময়টাই কেটেছে জামশেদপুরে। ছোটবেলা থেকেই তাঁর বাঙালি বন্ধু ছিল, কাজেই বাংলা বলতে পারেন স্বচ্ছন্দে।
কিন্তু প্রিয়ঙ্কা তো এক বর্ণও বাংলা বলতে পারেন না। তবে কেন এই শক্ত কাজটা করতে চাইছেন? 
এ কথা ঠিক যে তাঁর কণ্ঠে মজেছে হলিউড। সারা বিশ্ব। গানের অ্যালবাম উচ্ছ্বসিত প্রশংসিত হয়েছে, সম্মানও পেয়েছেন প্রচুর। মায়ের প্রেরণাতেই তাঁর সিদ্ধান্ত আঞ্চলিক ছবি প্রযোজনার। নিজের প্রযোজনায় প্রায় সব ছবিতেই একটি করে প্লেব্যাক করছেন তিনি। মরাঠি ছবি ‘ভেন্টিলেটর’-এও প্লেব্যাক করেছেন প্রিয়ঙ্কা। 
প্রিয়ঙ্কার পার্পল পেবলস সংস্থার প্রযোজনায় বাংলা ছবি শীর্ষেন্দু মুখোপাধ্যায়ের উপন্যাস-নির্ভর। ছবির নাম, ‘বাসস্টপে কেউ নেই’। ঋতুপর্ণা সেনগুপ্ত ও রাহুল বসু অভিনয় করছেন এই ছবিতে। 
গানে লিপ দিচ্ছেন কে? বুঝতে কারওর অসুবিধে নেই! ঋতুপর্ণা সেনগুপ্ত।